[{"text_idx": "#000003", "text": "Ekde 1997 estas ankau\u0306 memorata la 10a de decembro, kiel la \u2018Internacia Tago de la Bestaj Rajtoj\u2019, okazigante arang\u0302ojn kaj aktivaj\u0302ojn en multnombraj urboj de la tuta mondo por depostuli rajtojn por c\u0302iuj bestoj, kun la celo konsciigi la homaron pri la respekto kiun ni devas doni al c\u0302iuj sentuloj, ne nur al la homoj."}, {"text_idx": "#000004", "text": "Tiuj c\u0302i agoj, sendube, kreis pli ampleksan kaj vastan publikan kaj politikan debaton pri la koncepto \u2018rajtoj de la bestoj\u2019, c\u0302ar ne eblas paroli pri paco kaj neviolento dum ankorau\u0306 mortas milionoj da bestoj en koncentrejoj, buc\u0302ejoj, fis\u0302kapt-s\u0302ipoj, laboratorioj por perbesta eksperimentado kaj pelto-industrio."}, {"text_idx": "#000005", "text": "Same kiel ni malakceptis la amasajn perfortojn de virinoj fare de trupoj dum la milito, same ni devus malakcepti la perfortojn kiujn oni realigas al milionoj da bovinoj por la lakt-industrio. Milionoj da homoj estis perforte translokigitaj kaj elradikigitaj el siaj naturaj log\u0302lokoj, nuntempe, miloj da bestoj suferas la samon, ili estas senigitaj kaj apartigitaj el iliaj log\u0302loko kaj familio por esti montritaj en cirkoj, bestoparkoj, enkarcerigitaj en kag\u0302oj por poste forpreni ilian hau\u0306ton."}, {"text_idx": "#000006", "text": "Ni ne celas ekskludi au\u0306 redukti la rajtojn kiujn la homoj posedas, sed inkluzivi c\u0302iujn aliajn animalojn por ke iliaj bazaj interesoj estu agnoskataj. Ne ekzistas valida motivo por ekskluzivi unuopulojn alispeciajn, c\u0302iuj devus esti same kaj egale konsideritaj, c\u0302ar la fundamento por ke unuopulo estu respektata, ne estas la hau\u0306tkoloro (rasismo), sekso (seksismo), au\u0306 la specio al kiu g\u0302i apartenas (speciismo). Ili devus havi la rajtojn por pli bona, justa kaj libera mondo, samkiel ni."}, {"text_idx": "#000007", "text": "Respekto por la bestoj implicas ne plu uzi ilin por nia nutrado, vestado, distrado, eksperimentado kaj sklavigado c\u0302ar ili ne estas niaj posedaj\u0302o."}, {"text_idx": "#000008", "text": "Tial, okaze de la Internacia Tago de la Bestaj Rajtoj ni petas ke ili estu c\u0302iam respektataj c\u0302ar \u201cla fundamentoj por la libereco, justeco kaj paco en la mondo\u201d ne ig\u0302os veraj dum ekzistas nevideblaj viktimoj de la speciismo."}]